kardosdrur/scandi-wiki huggingface dataset:
Fürstliche Hofreitschule Bückeburg

Fürstliche Hofreitschule Bückeburg (Fyrstelige Hofrideskole Bückeberg) er et hestemuseum, der ligger Bückeburg på grænsen til Nordrhein-Westfalen i Weserbergland, Niedersachsen i Tyskland. Det er indrettet i de historiske stalde og ridebane på Schloss Bückeburg. Bygningerne blev opført mellem 1609 og 1622, og husede ridefaciliteter for fyrsterne af Schaumburg-Lippe helt op til 1950'erne.

I 2004 gennemgik rideskolen en renovering på privat initiativ, for at kunne illustrere ridekunsen i barokken og gamle racer af barokheste. Museet har otte forskellige barokhesteracer; Berber, Andalusier, Lusitano, Murgese, Frederiksborghesten, Lipizzaner, Genete og Knabstrupper.

Rideskolen er åben for besøgende året rundt, og der bliver arrangeret omkring 250 årlige demonstrationer i weekender fra april til oktober.

Eksterne henvisninger 
 

Museer i Tyskland
Heste
Peter Tschentscher

Peter Tschentscher (født 20. januar 1966 i Bremen, ) er en tysk læge og politiker (SPD) og borgmester i Hamborg

Politisk karriere 
Tschentscher har været medlem af SPD siden 1989 og var formand for SPD-distriktsforeningen Hamburg-Nord fra 2007 til 2018.

Han har været medlem af Bürgerschaft ("borgerskabet") siden februar 2008.

Referencer 

Borgmestre i Hamborg
Politikere fra SPD
Personer fra Bremen
Royal Armouries

Royal Armouries er Storbritanniens nationale museum for våben og rustning. Det er landets ældste museum, og befandt sig oprindeligt på Tower of London fra 1400-tallet, og det er et af de ældste museer i verden. Museet har en af de ældste og største samlinger af våben og rustninger i verden, og den består af National Collection of Arms and Armour (den nationale samling af våben og rustning), National Artillery Collection (den nationale samling af artillerisamling) og National Firearms Collection (den nationale skydevåbensamling).

Historiske base er på Tower of London, men i dag er samlingen fordelt på tre museer:

Fra 2004 til 2015 var en begrænset del af samlingen udstillet i Louisville i Kentucky, USA i samarbejde med Frazier History Museum.

Referencer

Eksterne henvisninger 

 

Museer i England
Museer om militær
Sankt Vitus-kapellet på Ansberg

Sankt Vitus-kapellet på Ansberg er en valfartskirke ved Ebensfeld i Oberfranken, Bayern, Tyskland.

Historie

Baggrund 
Borgen Ansberg var oprindelig hjemsted for en edelfreie slægt, der første gang kendes i 1087 med "Gozwin de Ansperc" omtalt i kilderne. I 1292 blev den forlenet af Fyrstbispedømmet Bamberg som len til Gundelochs II. von Cunstat (Burgkunstadt) og selve borgen nævnes her første gang. Endnu før 1319 optrådte borgen for sidste gang som "Castrum Ansberge", men derefter forsvandt den ud af kilderne.

Kapellet opføres 
Mellem 1717 og 1719 byggede Andreas Rheinthaler den katolske filial- og pilgrimskirke Sankt Veit (Sankt Vitus) på nutidens borgbanke. På samme tidspunkt blev der plantet en krans af 21 lindetræer omkring kapellet. Kapellet blev sandsynligvis også besunget af Joseph Victor von Scheffel i hans Frankenlied fra 1859, der dog flyttede det til Staffelberg. Sankt Veit-kapellet har formodentlig rødder tilbage til en tidligere bygning fra middelalderen, som igen sandsynligvis går tilbage til det tidligere borgkapel.

Noter

Litteratur 
 Ingrid Burger-Segl: Archäologische Streifzüge im Meranierland am Obermain – Ein Führer zu archäologischen und Denkmälern des Früh- und Hochmittelalters. 2., verbesserte und erweiterte Auflage. Bezirk Oberfranken, Bayreuth 2006, , S. 85–86.
 Hellmut Kunstmann: Burgen in Oberfranken, Besitzverhältnisse, Baugeschichte und Schicksale. 2. Teil: Die Burgen der edelfreien Geschlechter im Obermaingebiet. Verlag E. C. Baumann, Kulmbach 1955, S. 12–15.
 Fritz Mahnke: Schlösser und Burgen im Umkreis der Fränkischen Krone. 2. Band. Druck- und Verlagsanstalt Neue Presse GmbH, Coburg 1978, S. 200.

Kirker i Tyskland
Bygninger, konstruktioner og anlæg i Bayern
Berlins bymur

Berlins bymur var, som navn antyder, en bymur, der omkransede Berlin. Den blev opført i middelalderen, og gik rundt om de to tvillingebyer Alt-berlin og Cölln. Der var flere byporte og passager, som tillod adgang til og fra byen. Den blev revet ned i 1600-tallet, og der findes kun få rester i dag.

Historie 
Bymuren blev opført i 1100- og 1200-tallet, hvor Alt-Berlin og Cölln lå på hver sin side af floden Spree. Man opførte en beskyttende volde og palisader om begge byer for at beskytte mod fjender. I 1250 blev den erstattet med en befæstet stenmur, der var op til 2 meter høj. Da Spree løb mellem de to byer, var der ingen mur her.

I 1200-tallet blev muren renoveret og forhøjet med teglsten i op til 5 meters højde. I 1400-tallet blev der gravet to voldgrave uden for bymuren, som var omkring 15 m bred, med en op til 10 m høj jordvold imellem dem.

I de følgende århundrede forfaldt bymuren, og i 1600-tallet blev den revet ned og erstattet med et nyt fæstningsanlæg med flere bastioner. Denne vold omfattede et større område, men blev fjernet i 1734.

Placering 

Berlins bymur løb øst for Spree nogenlunde langs Waisenstraße videre parallelt med der, hvor Berliner Stadtbahn løber til Burgstraße i nord. I Cölln-området fulgte den ligeledes Spree, hvor Friedrichsgracht går i dag, og op til Schleusenbrücke ved Kupfergraben. Derfor gik den igen vestpå til Spree. Da Memhardt-planen blev lavet var denne del af bymuren allerede fjernet og Berliner Stadtschloss var opført.

Der er stadig rester af den gamle bymur mellem Littenstrasse og Waisenstrasse. Disse dele overlevede, fordi de fungerede som vægge mellem boliger. I 1948 blev resterne af muren renoveret og fredet.

Referencer

Eksterne henvisninger 

Bymur
Bymure
Kölns bymur

Kölns bymur er, som navnet antyder, en bymur omkring byen Köln i Nordrhein-Westfalen. Den blev først opført i slutningen af det første århundrede til den kvadratiske by Colonia Claudia Ara Agrippinensium, som blev anlagt af romerne. Der blev etableret en større bymur i middelalderen, der var halvmåneformet, og gik fra nord til syd og stødte op til Rhinen i begge ender. Den sidste udvidelse af bymuren foregik i 1815, da byen var en del af Preussen. Allerede i 1881 blev den middelalderlige bymur revet ned, men der er dog nogle få rester bevaret.

Galleri

Referencer

Eksterne henvisninger 

Bymur
Bymure
Nykredits Fond

Nykredits Fond er en dansk fond, der administreres af Forenet Kredit, foreningen som en hovedaktionær i Nykredit og Totalkredit. Nykredits Fond støtter initiativer i dansk erhvervsliv med særligt fokus på byggesektoren. Fonden giver også støtte til forskning og kultur. Fonden har en grundkapital på 100 mio. kr.

Fondens formand er Nina Smith.

Nykredits Fond har givet penge til en lang række forskellige kulturelle institutioner heriblandt Fuglsang Kunstmuseum, Middelaldercentret, Fregatten Jylland og kunstmuseet HEART. I 2019 uddelte fonden 12 mio. kr. til sammenlagt 92 projekter. Året før var der uddelt 1,3 mio. kr.

Fonden uddeler også Nykredits Arkitekturpris, der er Skandinaviens største arkitekturpris på 500.000 kr.

Referencer

Eksterne henvisninger 
 

Fond
Fonde fra Danmark
Støbning (fremstilling)

Støbning er en fremstillingsproces, hvor et flydende materiale bliver hældt ned i en form, som har et hulrum i den ønskede form, hvorefter det får lov at køle af og størkne. Den størknede del bliver enten fjernet fra formen eller formen bliver brudt i stykker for et få emnet ud. Støbte materialer er normalt metaller eller materialer, der størkner efter et stykke tid ved at blande to eller flere komponenter sammen; eksempler tæller epoxy, beton, puds eller ler.

Støbning bruges ofte til at fremstille mere komplekse former, der ellers ville være vanskelige eller for dyre at fremstille med andre metoder. Tungt udstyr som dele til store maskiner, skibspropeller og lignende kan støbes i den ønskede størrelse og udformning i ét stykke langt nemmere end at fremstille mange mindre stykker, som derefter sættes sammen.

Støbning er en over 7.000 år gammel proces. Den ældste bevarede støbning er en frø i kobber, der stammer fra omkring 3.200 f.v.t.

Der findes en række forskellige støbeteknikker til særlige formål eller materialer. Disse inkluderer bl.a. formstøbning, cementstøbning, metalstøbning, rotationsstøbning og sandstøbning.

Støbning kan bruges til at fremstille en lang række forskellige emner fra smykker, kanoner og motorblokke til skulpturer og elementer til byggeri.

Referencer

Eksterne henvisninger 

 .
Den Danske Begrebsordbog

Den Danske Begrebsordbog (DDB) er en dansk begrebsordbog, der udkom den 6. februar 2015.

Arbejdet med Den Danske Begrebsordbog 2010–2015 havde Sanni Nimb som hovedredaktør med hjælp af bl.a. Henrik Lorentzen, Liisa Theilgaard, Lars Trap-Jensen og Thomas Troelsgård. Carlsbergfondet  støttede arbejdet.

Ordbogen har næsten 200.000 ord og udtryk.
Den er delt i to: En sektion med ord samlet under nummererede begreber. Og en sektion, der fungerer som stikordsregister til begreberne.
Begreberne er samlet i 22 kapitler, der samler begreber under overskrifter som "natur og miljø", "liv", "tid", "følelser", "sport og fritid" og "ret, etik".

Ideen til den emnemæssige opdeling kendes også fra Peter Mark Rogets Thesaurus fra 1852.
Klassificering og kapitelinddeling er forskellig fra Roget's International Thesaurus.

1. udgave blev udgivet af Det Danske Sprog- og Litteraturselskab og Syddansk Universitetsforlag, trykt af Narayana Press med Swift og Kievit, indbundet i Tyskland hos Buchbinderei S.R. Büge og var på næsten 1.400 sider.

Den Danske Begrebsordbog er en del af onlineudgaven af Den Danske Ordbog under sektionen "Ord i nærheden".

Litteratur

Anmeldelser

Henvisninger 

Ordbøger
Det Danske Sprog- og Litteraturselskab
Charleston Open

Charleston Open er en professionel tennisturnering for kvinder, som hvert år i starten af april afvikles i Charleston, South Carolina, USA. Turneringen bliver spillet i LTP Daniel Island (indtil 2019 kendt under navnet Family Circle Tennis Center) på Daniel Island, hvor Stadium Court er den største arena med 10.200 tilskuerpladser. Den første udgave af turneringen blev spillet i 1973, og den er USA's ældste professionelle tennisturnering kun for kvinder.

Turneringen er (pr. 2022) kategoriseret som en WTA 500-turnering på kvindernes WTA Tour. Siden 2022 har Credit One været titelsponsor, og turneringen er siden da blevet afviklet under navnet Credit One Charleston Open. Inden da blev den i mange år afviklet under navnet Family Circle Cup, og i perioden 2016-21 under navnet Volvo Car Open.

Historie 

Turneringen blev spillet for første gang i 1973 i Sea Pines Plantation på Hilton Head Island i South Carolina, hvor det var den første kvindeturnering nogensinde med en præmiesum på $ 100.000, og den første mester, Rosie Casals, modtog en præmiecheck på $ 30.000, som var den største pengepræmie udbetalt til en kvinde i 1973. Det var endvidere den første kvindeturnering, der blev transmitteret på et tv-netværk.

Family Circle Cup blev spillet på Hilton Head Island fra starten i 1973 til 2000, pånær de to udgaver i 1975 og 1976, der blev afviklet på Amelia Island i Florida.

I 2000 indgik titelsponsoren Family Circle et partnerskab med byen Charleston og de tilhørende lokale myndigheder om at bygge et topmoderne tenniscenter, der kunne være vært for turneringen. Med støtte fra byen Charleston, Daniel Island, staten South Carolina, samt Charleston og Berkeley county, blev det $ 15 millioner dyre Family Circle Tennis Center åbnet i foråret 2001 med Stadium Court som anlæggets hovedarena med plads til 10.200 tilskuere. Family Circle Tennis Center var designet med henblik på at fremhæve charmen og skønheden ved lavlandet, og anlægget er omgivet af frodigt landskab og over 100 år gamle egetræer. Klubhuset afspejler den tradionelle, arkitektoniske systatscharme blot et stenkast fra vandet med udsigt til anlægget næststørste bane, Althea Gibson Club Court.

Den 31. august 2015 blev Volvo offentliggjort som ny titelsponsor for turneringen, som dermed skiftede navn til Volvo Car Open, og den 1. juni 2019 blev anlægget officelt omdøbt til LTP Daniel Island.

Spillesteder 

 1973-74 og 1977-2000: Sea Pines Platation, Hilton Head Island, South Carolina.
 1975-76: Amelia Island, Florida.
 Siden 2001: Family Circle Tennis Center/LTP Daniel Island, Charleston, South Carolina.

Navne 

 1973-2015: Family Circle Cup.
 2016-2021: Volvo Car Open.
 Siden 2022: Credit One Charleston Open.

Vindere og finalister

Damesingle

Damedouble

Kilder / eksterne henvisninger 
 Credit One Charleston Open 
 LTP Daniel Island  
 WTA - Charleston

Referencer 

 
Etableret i 1973
Jovana Kovačević

Jovana Kovačević (født 9. juli 1996 i Beograd, Serbien) er en kvindelig serbisk håndboldspiller som spiller for Érd NK og Serbiens kvindehåndboldlandshold.

Referencer 

Håndboldspillere fra Serbien
Personer fra Beograd
Jovana Jovović

Jovana Jovović (født 4. december 2001 i Vrbas, Serbien) er en kvindelig serbisk håndboldspiller som spiller for Moyra-Budaors Handball og Serbiens kvindehåndboldlandshold.

Referencer 

Håndboldspillere fra Serbien
Denisa Vâlcan

Denisa Andreea Vâlcan (født 19. september 2000 i Tulcea, Rumænien) er en kvindelig rumænsk håndboldspiller som spiller for CSM București og Rumæniens U/19-kvindehåndboldlandshold.

Referencer

Eksterne henvisninger 
 

Håndboldspillere fra Rumænien
Håndboldspillere fra CSM București (kvindehåndbold)
Bianca Marin

Bianca Sorina Marin (født 23. marts 1999 i Ploiești, Rumænien) er en kvindelig rumænsk håndboldspiller som spiller for CSM București.

Referencer 

Håndboldspillere fra Rumænien
Håndboldspillere fra CSM București (kvindehåndbold)
Mădălina Ion

Mădălina Ion (født 23. februar 1996 i Bukarest, Rumænien) er en kvindelig rumænsk håndboldspiller som spiller for CSM București.

Referencer 

Håndboldspillere fra Rumænien
Håndboldspillere fra CSM București (kvindehåndbold)
Danske Turist Attraktioner

Danske Turist Attraktioner, forkortet DTA var en dansk brancheorganisation for turisme i Danmark, der bestod af repræsentanter fra Foreningen af Specialmuseer i Danmark, Foreningen af Danske Akvarier og Zoologiske Anlæg, Foreningen af Danske Turistchefer, Organisationen Danske Museer, Fyntour (på vegne af de regionale turismeudviklingsselskaber), Foreningen af Forlystelsesparker i Danmark, HORESTA, Jyllands Attraktioner, Øernes Attraktioner og VisitDenmark.

Organisationen blev nedlagt i 2011. Efterfølgende organiserede flere attraktioner sig i mindre regionale eller branchespecifikke grupper som Destination Fyn, Kulturklubben (en række attraktioner i København) og De Danske Zoologiske Haver.

Stjerner 
I 2005 begyndte Danske Turist Attraktioner at tildele stjerner til danske turistattraktioner med det formål, at gøre det nemt og overskueligt for turister i Danmark at vurdere turistattraktioner inden for tre områder; oplevelser, faciliteter og services. Det var den første af sin art i verden.

Der kunne gives i alt fem stjerner, og turistattraktioner fik point efter en række forskellige kriterier. De kunne maksimalt få 100 point, og 95 point var krævet for at få fem stjerner, Kvalitetsmærket var blevet udviklet og afprøvet i løbet årene inden med hjælp fra en række turistattraktioner og museumsorganisationer samt Dansk Standard.

Værdien af stjernerne blev beskrevet som:
 5 stjerner: "En helstøbt attraktion på internationalt niveau"
 4 stjerner: "En helstøbt attraktion af meget høj værdi på nationalt niveau"
 3 stjerner: "En attraktion af meget høj værdi på regionalt niveau"

Vurderingsordeningen var frivillig, og attraktionerne skulle selv tilmelde sig. I 2006 havde 107 attraktioner tilmeldt sig

I 2005 var Tivoli og Legoland de eneste to attraktioner, der fik fem stjerner, men i alt 29 attraktioner blev besøgt og vurderet. Organisationen genbesøgte attraktioner hvertandet år, og i 2007 var der ni attraktioner, som fik fem stjerner.

I 2009 modtog i alt 13 attraktioner topkarakteren fem stjerner, hvilket var fordelt på to kulturelle attraktioner, tre dyreparker, fire museer og fire forlystelsersparker.

Referencer 

Turist Attraktioner
Turist Attraktioner
Ophørt i 2011
Raluca Băcăoanu

Raluca Băcăoanu (født 2. maj 1989 i Constanța, Rumænien) er en kvindelig rumænsk håndboldspiller som spiller for SCM Râmnicu Vâlcea og Rumæniens kvindehåndboldlandshold.

Referencer 

Håndboldspillere fra Rumænien
Håndboldspillere fra SCM Râmnicu Vâlcea
Mihaela Ani-Senocico

Mihaela Ani-Senocico (født 2. maj 1981 i Constanța, Rumænien) er en kvindelig rumænsk håndboldspiller som spiller for CS Măgura Cisnădie og tidligere Rumæniens kvindehåndboldlandshold.

Hun har tidligere optrådt for CS Universitatea Cluj-Napoca, SCM Râmnicu Vâlcea og danske Randers HK, fra 2004 til 2005.

Referencer

Eksterne henvisninger 
 

Håndboldspillere fra Rumænien
Håndboldspillere fra CS Măgura Cisnădie
Håndboldspillere fra Randers HK
Håndboldspillere fra SCM Râmnicu Vâlcea
Roxana Gatzel

Roxana Gatzel (tidligere Han: født 28. maj 1980 i Constanța, Rumænien) er en kvindelig rumænsk håndboldspiller som spiller for CS Măgura Cisnădie og tidligere Rumæniens kvindehåndboldlandshold.

Hun har tidligere optrådt for HC Zalău, SCM Râmnicu Vâlcea og SCM Craiova

Referencer 

Håndboldspillere fra Rumænien
Håndboldspillere fra CS Măgura Cisnădie
Håndboldspillere fra SCM Râmnicu Vâlcea
Ada Moldovan

Ada Moldovan (tidligere Bahamet: født 15. november 1983 i Focșani, Rumænien) er en kvindelig rumænsk håndboldspiller som spiller for CS Măgura Cisnădie og tidligere Rumæniens kvindehåndboldlandshold.

Referencer 

Håndboldspillere fra Rumænien
Håndboldspillere fra CS Măgura Cisnădie
SageMath

SageMath (forkortelse for eng. System for Algebra and Geometry Experimentation Mathematics) er et frit open-source-software, der er underlagt GNU General Public License. SageMath anvendes til at løse matematiske problemstillinger, for SageMath er et Computer Algebra System (CAS), der kan løse en række opgaver indenfor bl.a. algebra og talteori. SageMath findes til flere styresystemer.

Programmeringssprog 
SageMath version 9.0 (som er lanceret i januar 2020) er skrevet i Python 3.

Styresystemer 
SageMath findes til disse tre styresystemer:

 Apple macOS
 Linux
 Microsoft Windows (siden 2017)

SageMath kan løse problemstillinger indenfor 

 Algebra (herunder Lineær Algebra og Kommutativ Algebra)
 Ligninger
 Differentialregning
 Integralregning
 Differentialligninger (se tabel nedenfor)
 Talteori
 Tegne funktioners grafer (2D såvel som 3D)

Features og kommandoer (uddrag) 

 Løse ligning: sage: x = var('x')

sage: solve(x^2 + 3*x + 2, x)

[x == -2, x == -1]

 Beregne differentialkvotient: sage: u = var('u')

sage: diff(sin(u), u)

cos(u)

 Beregne stamfunktion: sage: integral(x*sin(x^2), x)

-1/2*cos(x^2)

sage: integral(x/(x^2+1), x, 0, 1)

1/2*log(2)

 Løse differentialligning: sage: t = var('t')    # define a variable t

sage: x = function('x')(t)   # define x to be a function of that variable

sage: DE = diff(x, t) + x - 1

sage: desolve(DE, [x,t])

(_C + e^t)*e^(-t)

Historie 
SageMath har tidligere heddet Sage eller SAGE. Den første version af SageMath blev offentliggjort i 2005 af den amerikanske matematiker professor William Arthur Stein. Professor Steins intention med at designe og publicere SageMath var at fremstille et frit open-source-alternativ til de kommercielle CAS-programmer som eksempelvis Magma, Maple, Mathematica, and Matlab.

Tidligere versioner af SageMath blev skrevet i Python; men fremtidige versioner af SageMath vil blive skrevet i programmeringssproget C for at øge den hastighed, hvormed SageMath beregner.

Siden 2017 findes der en række forklarende videoer om SageMath.

Hæder 
William A. Stein og hans team af udviklere har modtaget en række priser for deres arbejde. Således blev SageMath i 2007 belønnet med førstepræmien i kategorien Logiciels scientifiques (videnskabeligt software) ved den verdensomspændende konkurrence Les Trophées du Libre for open-source-software. I 2013 fik SageMath tildelt SIGSAM Jenks Prize af Association for Computing Machinery (ACM).

SageMath er omtalt på flere universiteters hjemmesider 

 Harvard University
 San Diego State University har en tutorial om SageMath på sin hjemmeside.
 Flere tyske universiteter
 Københavns Universitet

Se også 
SageMath hører til denne gruppe af CAS-softwares

* løser også triple integraler.

Eksterne Henvisninger 

 https://www.sagemath.org
 List of computer algebra systems (engelsk)

Referencer 

Computeralgebrasystem
Fri software
Matematisk software
Videnskabsprogrammer til Linux
Windows-software
Mac OS-software
Frit computeralgebrasystem
Matematik-software
Computer Algebra System

Computer Algebra System (forkortet CAS) er en betegnelse for lommeregnere og software, som kan foretage symbolsk manipulation af matematiske udtryk, herunder at løse ligninger med eksakte løsninger; for at løse en ligning kræves typisk kommandoen solve(...).  Flere CAS-værktøjer kan også foretage beregninger indenfor differetialregning (altså beregne differentialkvotienter), kommandoen er ofte diff(...); samt foretage beregninger indenfor integralregning (dvs. beregne stamfunktioner samt beregne ubestemte integraler såvel som bestemte integraler. Kommandoen er for nogle CAS-værtøjer: int(...). Enkelte CAS-værktøjer kan endda løse differentialligninger algebraisk; hvilket typisk gøres via kommandoen desolve(...) eller dsolve(...).

Til CAS-værktøjer hører flere af Texas Instruments grafregnere (TI-89 samt TI-Nspire CAS bl.a.) samt kommerciel software (f.eks. Maple og Wolfram Mathematica) og fri software (fx  Geogebra og Xcas samt Yacas).

Tabel 
over nogle CAS-softwares

* løser også triple integraler.

Referencer 

Computeralgebrasystem
Lommeregner
Software
Open-source-software
Villars Lunn

Villars Lunn er navnet på flere personer:
 Villars Lunn (politiker) (1845-1921) – dansk ingeniør, godsejer og politiker
 Villars Lunn (psykiater) (1911-2005) – dansk læge og psykiater

Se også
 Willars Knudsen Lunn (1775-1865) – dansk godsejer
Diffusionsligningen

Diffusionsligningen er den matematiske model for diffusion, som er spredningen af partikler som følge af tilfældige bevægelser. Det er en partiel differentialligning og er i sin fulde form givet ved:

hvor  er nabla-operatoren,  er tiden,  er densiteten af diffunderende materiale, og  er diffusionskoefficienten.

Hvis diffusionskoefficienten er konstant, reducerer ligningen til:

hvilket har samme form som varmeligningen. Den minder desuden om Schrödinger-ligningen.

Diffusion
Bianco Lunos Allé

Bianco Lunos Allé er en sidegade på Frederiksberg i København, der går fra Gammel Kongevej i syd til en rundkørsel på Grundtvigsvej i nord.

Historie og bebyggelse 
Området tilhørte i første halvdel af det nittende århundrede gården Christianshvile. Den blev købt af hofbogtrykker Bianco Luno, der ombyggede hovedbygningen til et landsted omkring 1850 og udstykkede det meste af området før sin død i 1852. Det førte til anlæggelsen af både Bianco Lunos Allé og Bianco Lunos Sideallé, der lå vinkelret på den. I 1852 blev der opført en villa for xylograf Axel Kittendorffs villa ved Bianco Lunos Allé efter tegninger af J.D. Herholdt. Den er dog senere revet ned.

Christianshvile var fra 1860 til 1868 ejet af N.F.S. Grundtvig. Bianco Lunos Sideallé blev omdøbt til Grundtvigsvej til minde om ham i 1879 efter hans død i 1872. Christianshviles hovedbygning blev revet ned i 1907, da den parallelle Henrik Steffens Vej blev anlagt.

Den toetages villa i nr. 1A er fra 1890.

Bianco Lunos Allé i populærkulturen 
Herreskrædderiet i Bianco Lunos Allé 1 bliver i et afsnit af TV 2's sitcom Klovn frekventeret af Casper Christensen.

Noter 

Gader på Frederiksberg
Faldgitter

Et faldgitter eller portcullis (fra fransk , "skydedør") er en tung type port, der lukker vertikalt, som typisk findes på middelalderlige fæstninger, der består af et gitter i træ, metal eller en kombination af begge. Faldgitteret kan glide ned rille på indersiden af porten, og de er typisk monteret i porttårne eller lignende.

Fæstningsanlæg i middelalderen